Magyar kézist csábít a román sztárcsapat
Gheorghe Tadici kivételesen nagyra tartja a magyar kézilabdázókat, nem véletlen, hogy több klasszist is szeretne csapatába csábítani. A hírek szerint az Oltchim Rimnicu Vilcea szakvezetõje mesés ajánlatot tett egyik válogatott játékosunknak, Szûcs Gabriellának.
A zuhanyhíradó szerint mesés ajánlattal csábítja Szûcs Gabriellát az Oltchim Rimnicu Vilcea nõikézilabda-csapata. A hír nem meglepõ, Gheorghe Tadici szinte minden esztendõben megteszi a maga ajánlatát, tavaly júliusban például már több román lap kész tényként írta, hogy a Debrecen átlövõje a román csapat játékosa lesz.
 
Érdeklõdésünkre Dobrai Zoltán, a játékos hivatalos honlapjának szerkesztõje elmondta, Szûcs egyelõre még vár, s csak késõbb dönt, hiszen nemcsak a Vilcea szeretné megszerezni, de szinte minden magyar élklub hívja. A Debrecen konkrétan még senkivel nem tárgyalt, ráadásul Szûcs számára a hajdúsági város különös fontossággal bír: oda jár egyetemre, ott vett lakást, ott él a családja.

Információnk szerint a csapat másik válogatott átlövõje, Benyáts Beatrix Dánia felé kacsingat, az esetleges északra szerzõdés nem is lenne meglepõ, hiszen korábban szerepelt már az Aalborg és a Team Esbjerg csapataiban.

Elõzõ

-   1
-   2

Következõ